ЧРЕЗ

Председателя на

Народното събрание

ДО

Министъра на икономиката

 Г-н Божидар Лукарски

**ВЪПРОС**

от народния представител Петър Славов

На основание чл.90, ал. 1 от Конституцията на Република България и
чл.91, ал.1 ПОДНС внасям въпрос

ОТНОСНО**:** ***Извънредни промени и оставки в ръководството на „София тех парк“ АД***

**УВАЖАЕМИ Г-Н ЛУКАРСКИ,**

На 17.03 в Търговския регистър са вписани промени в структурата на дружеството „София тех парк“ ЕАД, чиито едноличен собственик на капитала до 2013г. е Министерство на икономиката.

Направените промени касаят съвета на директорите на дружеството, които са извършени преди да е изтекла дори година от техния 5-годишен мандат /старият състав е вписан на 20.05.2015г./, съгласно чл. 19 от устава.

Вероятно като последица от тези промени, вкл. ‘дублирането’ функциите на досегашния представляващ дружеството с още един човек, в медиите бе съобщено, че г-жа Елица Панайотова е подала оставка и очаква отговор от ръководеното от Вас ведомство, дали тя е приета.

 В тази връзка моля, да отговорите **писмено** на следния въпрос**:**

**„Какво е наложило извънредните промени в СД на дружеството преди изтичане на мандата, защо е увеличен съставът с още 2 души от трима на петима членове на СД и защо е дублирана функцията на представляващ с още един човек? Вярна ли е информацията за оставка на досегашния представляващ дружеството и имат ли връзка извънредните промени в дружеството с тази оставка?“**

София, 18.03.2016г.

 **Петър Славов**:

народен представители от ПГ на РБ